2-1 blev resultatet efter AaB fredag aften tabte mod AC Horsens i Alka Superligaens mesterskabsspil. Efter flere chancer fra begge hold lagde AaB ud med den første scoring på straffe. Det var AaB-kaptajnen Kasper Risgård, der efter 43 minutter sendte bolden forbi Horsens-keeper Marcus Bobjerg. Keeperen kastede sig til højre i målet, mens Kasper Risgård sparkede fladt til venstre. I begyndelsen af anden halvleg udlignede Horsens dog til 1-1, da Simon Okosun iskoldt trillede bolden ind i det lange hjørne. Igen efter en times spil scorede Horsens. Kjartan Finnbogason tordnede bolden ind bag en chanceløs Jacob Rinne i AaB-buret, og gjorde resultatet til 2-1.
Fredag aften tabte AaB 2-1 mod Horsens på udebane.